L 173/54 Jurnalul Oficial al Uniunii Europene 26.6.2013 DECIZIA 2013/320/PESC A CONSILIULUI din 24 iunie 2013 de sprijinire a activităților de securitate fizică și gestionare a stocurilor pentru reducerea riscului de comerț ilicit cu arme de calibru mic și armament ușor (SALW) şi muniția aferentă în Libia și în regiunea acesteia CONSILIUL UNIUNII EUROPENE, având în vedere Tratatul privind Uniunea Europeană în special articolul 26 alineatul (2) și articolul 31 alineatul (1), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) După revolta populară din Libia din februarie 2011 şi conflictul armat care a rezultat, Libia se confruntă cu un volum  masiv de stocuri de arme și  muniție convențională, inclusiv un mare număr de articole inuti- lizabile și periculoase. Răspândirea necontrolată a armelor de calibru mic și a armamentului uşor („SALW”) şi a muniției aferente a alimentat insecuritatea în Libia, în țările vecine şi în regiunea înconjurătoare, conducând la exacerbarea conflictului şi subminând procesul de pace post-conflict, reprezentând astfel o amenințare serioasă la adresa păcii și securității. În continuarea sprijinului acordat de Uniune poporului libian în timpul conflictului și după acesta, Uniunea se angajează să coopereze mai departe cu Libia într-o gamă largă de aspecte, inclusiv aspecte legate de securitate, și să sprijine procesul de tranziție la democrație, pace și secu- ritate durabile. La 15 și 16 decembrie 2005, Consiliul European a adoptat Strategia UE de combatere a acumulării ilicite şi a traficului ilicit de SALW, precum şși de muniție aferentă. Strategia respectivă recunoaşte că abundența de stocuri de SALW şși muniţia aferentă facilitează accesul civililor, al infractorilor, al teroriștilor şi al luptă- torilor la aceste arme în egală măsură, şi subliniază nece- sitatea trecerii la acţiuni preventive de combatere a furnizării ilegale şi a cererii de arme convenţionale. De asemenea, strategia evidențiază Africa drept continentul cel mai afectat de impactul conflictelor interne agravate de influxul destabilizator de SALW. La 23 mai 2012, Libia, Sudan, Republica Centrafricană, Ciad şi Republica Democratică Congo au semnat Declarația de la Khartoum privind controlul armelor de calibru mic și al armamentului uşor pe teritoriul țărilor vecine Sudanului de Vest. În Declarația de la Khartoum, Libia şi celelalte țări semnatare s-au angajat, între altele, la consolidarea capacităților și a instituțiilor naționale pentru elaborarea și punerea în aplicare a strategiilor de control, a planurilor naționale de acţiune şi a inter- vențiilor în ceea ce priveşte SALW, inclusiv a securității fizice și a gestionării stocurilor (,„PSSM”) de SALW şi de muniție aferentă deţinute de stat, în conformitate cu stan- dardele internaționale. (5) Declarația de la Khartoum cheamă organizațiile regionale şi internaționale să asigure sprijin tehnic şi financiar în coordonare cu comunitatea internațională pentru punerea în aplicare a rezultatelor conferinței de la Khartoum de la 22 și 23 mai 2012 și a tuturor activităților şi inițiativelor subsecvente pentru abordarea subiectului SALW în fiecare țară. La 18 iunie 2004, Libia a ratificat Protocolul împotriva fabricării ilicite și a traficului ilicit cu arme de foc, cu piese, elemente şi muniție pentru acestea, anexat la Convenția Organizaţiei Națiunilor Unite împotriva crimi- nalității organizate transnaționale. Agenția germană pentru cooperare internaţională, Deutsche Gesellschaft fir internationale Zusammenarbeit (GIZ) GmbH (,GIZ”), se află în procesul de elaborare a unui proiect privind controlul armelor convenționale în Libia. La 2 mai 2012, GIZ şi Centrul libian de acţiune împotriva minelor, ca parte a Ministerului Apărării, au convenit asupra unui plan de program privind acţiuni împotriva minelor și controlul armelor convenționale. Programul privind controlul armelor convenţionale în Libia(„programul”)), în ansamblul său este alcătuit din două module specifice şi este cofinanțat de Uniune şi de Ministerul Federal al Afacerilor Externe din Germania. Este necesar să se asigure, în cea mai mare măsură posibil, asumarea de către Libia a punerii în aplicare a activităților de PSSM, în conformitate cu principiile de bază ale asumării naționale și ale responsabilizării efective a partenerilor locali. În consecință, programul încearcă să implice părţi interesate libiene relevante, inclusiv, după caz, Ministerul de Interne, Ministerul Apărării, Forțele Armate și alți actori relevanți, în acti- vități de PSSM. GIZ va asigura sprijin operațional și consultanță tehnică partenerilor-cheie ai programului. Programul recunoaşte dinamica actuală din Libia şi nece- sitatea implicării încă de la început a tuturor părţilor interesate și a partenerilor naționali potențiali. De asemenea, acesta va construi parteneriate cu organizațiile neguvernamentale internaționale specializate în acţiuni împotriva minelor și aspecte legate de PSSM, care şi-au demonstrat deja capacitățile operaționale în Libia. Programul pune accent, în plus, pe stimularea cooperării regionale cu ţările vecine. Uniunea consideră că asistența financiară acordată GIZ ar contribui la reducerea riscurilor legate de răspândirea ilicită potențială de arme convenționale și de muniție în și din Libia şi regiunea înconjurătoare,